Επιτυχημένο το τριήμερο συμπόσιο για την ιστορία της Χωριστής - Χρονικά της Δράμας\nΑρχική Πολιτισμός Εκδηλώσεις Επιτυχημένο το τριήμερο συμπόσιο για την ιστορία της Χωριστής\n– Τι είπαν στα «Χ» οι κ.κ. Αθανάσιος Σέμογλου, Γιώργος Βελένης, Βασίλης Τσιαμπούσης και Νίκος Βουλόδημος\n– Φωτίστηκαν ενδιαφέρουσες πτυχές από την ιστορία, τον πολιτισμό και την παράδοση του οικισμού\nΜε επιτυχία ολοκληρώθηκε το τριήμερο Επιστημονικό Συμπόσιο Χωριστής «Ιστορία και Πολιτισμός» τις προηγούμενες ημέρες.\nΚατά την έναρξη του συμποσίου ο Μητροπολίτης Δράμας κ. Παύλος εξέφρασε την ικανοποίησή του για τη διεξαγωγή της συνάντησης που αφορά την Χωριστή η οποία, όπως είπε, υπήρξε προπύργιο του ελληνισμού στην περιοχή μας σε ιδιαίτερα δύσκολα χρόνια ενώ συνεχάρη τα νέα παιδιά του Δ.Σ. του Μουσικοδραματικού Συλλόγου για την ποιοτική αυτή εκδήλωση.\nΟ κ. Νικόλαος Βουλόδημος, πρόεδρος της Οργανωτικής Επιτροπής του συμποσίου και πρόεδρος του Μουσικοδραματικού Συλλόγου Χωριστής, είπε ότι στόχος είναι μετά το πρώτο επιστημονικό συμπόσιο να ακολουθήσουν και επόμενα στα οποία θα αντληθούν χρήσιμα συμπεράσματα και πληροφορίες για την Χωριστή που είναι πλούσια σε παραδόσεις, ήθη και έθιμα αλλά και με μεγάλο ιστορικό βάρος αλλά και μεγάλη συνεισφορά στους απελευθερωτικούς αγώνες στην νεότερη ιστορία.\nΗ εκπρόσωπος του Υπουργείου Πολιτισμού, κα Πολυξένη Αδάμ Βελένη, στην έναρξη του συνεδρίου χαρακτήρισε την πρωτοβουλία του συμποσίου εξαιρετικά σημαντική ενώ ο Αντιπεριφερειάρχης Δράμας κ. Γιώργος Παπαδόπουλος, διαπίστωσε ότι υπάρχει συνέχεια από τη νεότερη γενιά στη διάσωση και διατήρηση της τοπικής πολιτιστικής κληρονομιάς και πρόσθεσε ότι οι αρχές του τόπου θα πρέπει να αγκαλιάσουν και να στηρίξουν αυτό το εγχείρημα.\nΟ Δήμαρχος Δράμας κ. Χριστόδουλος Μαμσάκος, ανάμεσα σε άλλα εξέφρασε την ιδιαίτερη ικανοποίησή του καθώς μέσω του συμποσίου ξεδιπλώνεται η ιστορία της περιοχής για να μεταδοθεί σε περισσότερους και μάλιστα σε μια ιδιαίτερα δύσκολη περίοδο για την πατρίδα μας, όπως είπε.\nΟ πρόεδρος της Επιστημονικής Επιτροπής του Συνεδρίου κ. Αθανάσιος Σέμογλου, καθηγητής Βυζαντινής Αρχαιολογίας και Τέχνης του Αριστοτελείου Πανεπιστημίου, είπε ότι φιλοδοξία του 1ου συμποσίου είναι η παρουσίαση των καρπών της συστηματικής έρευνας μια πλειάδας έγκριτων ερευνητών και ερευνητριών για την ιστορία του τόπου. Τόνισε επίσης ότι η αναζήτηση της χωρικής ταυτότητας δεν σταματά και δεν πρέπει να σταματά ποτέ.\nΣτην εναρκτήρια ομιλία της, η γραμματέας της Επιστημονικής Επιτροπής του συμποσίου κα Μαγδαλινή Παρχαρίδου είπε ότι η Χωριστή αποτελεί έναν από τους παλιότερους οικισμούς της περιοχής της Δράμας και αναφέρθηκε στις κατά καιρούς ονομασίες της κοινότητας που αντικατοπτρίζουν έναν χώρο χωρισμένο στα δύο. Πρόσθεσε επίσης ότι η Χωριστή μνημονεύεται στις γραπτές πηγές από τον 15ο αιώνα και έκανε εκτεταμένη αναφορά σε σειρά ερευνητών που ασχολήθηκαν μέχρι σήμερα με την ιστορία της Χωριστής.\nΚατά τη διάρκεια του συμποσίου συνδέθηκε διαδικτυακά και ο κ. Μόσχος Μορφακίδης-Φυλακτός, που αναφέρθηκε στην 2η έκδοση της μελέτης του Θεόδωρου Α. Μεσσήνη, για την ιστορία της Χωριστής στη νεότερη εποχή με διορθώσεις, υποσημειώσεις και εισαγωγικό σημείωμα του Δημήτρη Α. Πασχαλίδη. «Μία έκδοση που έχει την αυθεντικότητα ενός χρονικού της Χωριστής στον 19ο και κυρίως 20ο αιώνα, ενώ ταυτόχρονα συγκεντρώνει με αντικειμενικό τρόπο, πρωτογενείς πληροφορίες, παραθέτοντας χειροποίητους χάρτες, με τοπωνύμια, γκιόλες, αλλά και με τους δρόμους και τις τότε θέσεις των κοινοτικών βρύσεων του οικισμού» όπως αναφέρουν οι άνθρωποι του Μουσικοδραματικού Συλλόγου.\nΣτις διεργασίες του συνεδρίου έγινε αναφορά, μεταξύ άλλων, στην πρώιμη νεότερη ιστορία της Χωριστής (15ος-17ος αι.), στις αναφορές μέσα από τα οθωμανικά κατάστιχα απογραφής πληθυσμού του 1839, στην πληθυσμιακή-κοινωνική δομή, την πνευματική ανάπτυξη και τη γλωσσολαλιά της Χωριστής από την οθωμανική κατάκτηση μέχρι σήμερα, καθώς και στην ιστορία του Μουσικοδραματικού Συλλόγου Χωριστής «Η Αναγεννηθείσα Μακεδονία». Επίσης έγινε αναφορά στον κώδικα της Εκκλησιαστικής Επιτροπής του Ιερού Ναού Εισοδίων της Θεοτόκου Χωριστής (15/3/1915-5/6/1917), στους εργατικούς, εθνικοαπελευθερωτικούς και πολιτικούς αγώνες των Χωριστιανών, στην πληθυσμιακή-κοινωνική δομή, την πνευματική ανάπτυξη και τη γλωσσολαλιά της Χωριστής από την οθωμανική κατάκτηση.\nΑθανάσιος Σέμογλου στα «Χ»: «Η Χωριστή δίνει την εντύπωση ενός αστικού τοπίου της Δράμας με θέατρο, μουσική και παραδόσεις που δεν τις βλέπεις σε ένα απλό χωριό»\nΜιλώντας στα «ΧΡΟΝΙΚΑ της Δράμας» ο πρόεδρος της επιστημονικής επιτροπής του συμποσίου και καθηγητής Αρχαιολογίας του Αριστοτελείου Πανεπιστημίου, κ. Αθανάσιος Σέμογλου, είπε ότι πρόκειται για ένα πολύ επιτυχημένο επιστημονικό συμπόσιο που αφορά στη σύγχρονη αλλά και την πρώιμη ιστορία και τον πολιτισμό του οικισμού της Χωριστής. Συγκεκριμένα ανέφερε ότι: «Το συμπόσιο είχε διπλό στόχο που νομίζω έχει επιτευχθεί. Δηλαδή να φωτίσει πτυχές από την ιστορία, την κοινωνία, τον πολιτισμό και την παράδοση του οικισμού και της ευρύτερης περιοχής και από την άλλη πλευρά να τροφοδοτήσει νέες σκέψεις και προβληματισμούς ώστε να υπάρξει ίσως υλικό και για μετέπειτα έρευνα ή και ένα επόμενο συνέδριο. Στη διάρκεια του συνεδρίου τεκμηριώθηκαν έρευνες που είχαν πραγματοποιηθεί στο παρελθόν αλλά και έγινε προσπάθεια να ανατραπούν και παλιές απόψεις, για παράδειγμα με την ετυμολογία του όρου Χωριστή. Αν δηλαδή το όνομα έχει σχέση με τον χωρισμό της περιοχής στις δυο πλευρές ενός χειμάρρου ή τελικά έχει σχέση με τα υψώματα και τους λοφίσκους που έχει η περιοχή όπως υποστήριξε ο κ. Βελένης. Στη διάρκεια του συμποσίου επιβεβαιώθηκε και ο ρόλος της εκκλησίας στην ιστορία της Χωριστής κυρίως τον 19ο και 20ο αιώνα. Παράλληλα επιβεβαιώθηκε από τα οθωμανικά κατάστιχα και η ανάπτυξη του οικισμού από τον 16ο αιώνα και μετά, σε τέτοιο βαθμό που δεν υπάρχει αντίστοιχη σε άλλη περιοχή της Δράμας. Δηλαδή, η Χωριστή δίνει την εντύπωση ενός αστικού τοπίου της Δράμας με θέατρο, μουσική και παραδόσεις που δεν τις βλέπεις σε ένα απλό χωριό. Οι ανακοινώσεις του συμποσίου εστιάστηκαν από την πρώιμη μέχρι τη νεότερη οθωμανική περίοδο μέσα από τα κατάστιχα και επίσης στις προσωπικές ιστορίες ορισμένων κατοίκων που διαμορφώνουν το ιστορικό προφίλ του οικισμού. Οι ανακοινώσεις εστιάστηκαν επίσης στα παλιά σπίτια του οικισμού, στα κειμήλια του ναού και στην αρχιτεκτονική του, στη μορφολογία αλλά και στους πολιτικούς αγώνες και τις διεκδικήσεις. Εντύπωση στη Χωριστή προκαλεί ο πλούσιος οικισμός που συνάδει με την ιστορία αλλά καταστρέφεται σιγά – σιγά αν δεν υπάρξει στήριξη των παλιών σπιτιών του οικισμού, του 19ου και του 20ου αιώνα, δυστυχώς στο τέλος μέσα σε λίγα χρόνια δεν θα υπάρχει τίποτα».\nΓεώργιος Βελένης στα «Χ»: «Πρόκειται για ένα πολύ επιτυχημένο συμπόσιο κάτι που σπάνια διαπιστώνεται και μάλιστα σε έναν τόπο σχετικά μικρό, όπως αυτός της Χωριστής»\nΜιλώντας στα «Χ» για το 1ο επιστημονικό συμπόσιο της Χωριστής, ο κ. Γεώργιος Βελένης Ομότιμος Καθηγητής του τμήματος Ιστορίας και Αρχαιολογίας του ΑΠΘ, είπε ότι πρόκειται για ένα πολύ επιτυχημένο συμπόσιο κάτι που σπάνια διαπιστώνεται και μάλιστα σε έναν τόπο σχετικά μικρό, όπως αυτός της Χωριστής. Είπε επίσης ότι υπήρξαν πολύ ενδιαφέρουσες ανακοινώσεις που διαφωτίζουν περισσότερο την ιστορία και τον πολιτισμό όχι μόνο της Χωριστής αλλά και της ευρύτερης περιοχής της Δράμας. Όπως είπε ο κ. Βελένης: «Αυτά που είχαν πολύ ενδιαφέρον ήταν όσα συνέβησαν στην περιοχή της Χωριστής στα τέλη του 19ου και στις αρχές του 20ου αιώνα κατά τις διαφορετικές περιόδους από τη Βουλγαρική κατοχή. Σίγουρα υπάρχει υλικό για να γίνει ένα δεύτερο ή ενδεχομένως και ένα τρίτο συνέδριο. Υπάρχει περιθώριο και για περαιτέρω έρευνα».\nΒασίλης Τσιαμπούσης: «Στο Συμπόσιο αυτό αναδείχθηκαν κάποια σημαντικά θέματα για πρώτη φορά»\nΟ πεζογράφος και γνωστός Δραμινός λογοτέχνης, κ. Βασίλης Τσιαμπούσης, επεσήμανε στα «Χ»: «Νομίζω ότι το 1ο επιστημονικό συμπόσιο της Χωριστής ήταν πάρα πολύ σημαντικό και προπαντός αποτελεί μια πάρα πολύ καλή αρχή, αν θέλουμε να επαναληφθεί και να γίνει θεσμός. Κάποια θέματα αναδείχθηκαν για πρώτη φορά. Υπάρχει περιθώριο έρευνας, αν και όσο περνά ο καιρός οι πηγές μειώνονται καθώς τα γραπτά, τα κειμήλια κ.ο.κ. για τα κρίσιμα χρόνια, δηλαδή από το 1900 μέχρι το 1970 έχουν εντοπιστεί, έχουν μελετηθεί και έχουν ανακοινωθεί. Εντούτοις και σε αυτό το συμπόσιο, ο Γιώργος Βελένης έκανε μια πολύ σημαντική ανακοίνωση από το αρχείο της Καλλιόπης Βελένη, όπως και άλλοι ερευνητές κατέθεσαν πράγματα που ακούστηκαν για πρώτη φορά. Είναι αξιέπαινα τα παιδιά του Μουσικοδραματικού Συλλόγου και όσοι στήριξαν το συμπόσιο κατέχοντας πολύ καλά την ιστορία της Δράμας. Η Μάγδα Παρχαρίδου μαζί με τον Δημήτρη Πασχαλίδη και τον Γιώργο Βελένη είχαν τις περισσότερες εισηγήσεις. Πρόκειται για ανθρώπους που γνωρίζουν αυτά τα θέματα πάρα πολύ καλά. Οι κύριοι Βελένης και Πασχαλίδης γιατί κατάγονται από την Χωριστή και έχουν και προσωπικές μνήμες και η κα Παρχαρίδου γιατί μελέτησε σε μεγάλο βαθμό τις εικόνες των Εισοδίων της Θεοτόκου, τον ίδιο τον ναό και όχι μόνο. Πιστεύω ότι ενδεχομένως θα προκύψουν και άλλα τέτοια Συμπόσια».\nΝίκος Βουλόδημος: «Υπήρξαν αναφορές και αρχειακό και φωτογραφικό υλικό που μας προκάλεσαν ρίγος και δέος»\nΤέλος, ο πρόεδρος του Μουσικοδραματικού Συλλόγου Χωριστής, κ. Νίκος Βουλόδημος είπε στα «Χ» ότι αυτό που αναμένεται στη συνέχεια είναι να εκδοθούν τα πρακτικά και ο τόμος του συμποσίου που θα περιλαμβάνει συγκροτημένη την ιστορία της Χωριστής, σύμφωνα με τις εισηγήσεις που ακούστηκαν και τα θέματα που αναπτύχθηκαν. «Σε οργανωτικό επίπεδο νομίζω ότι το πρόσημο για το συμπόσιο ήταν πολύ θετικό, τόσο από πλευράς συμμετοχής κόσμου όσο και από πλευράς εισηγήσεων που παρείχαν πολύ πλούσιο υλικό. Υπήρξαν αναφορές και αρχειακό και φωτογραφικό υλικό που μας προκάλεσαν ρίγος και δέος. Μας ταξίδεψαν πίσω στο παρελθόν. Δυστυχώς οι συνθήκες της πανδημίας δεν μας επέτρεψαν να κάνουμε τις κινήσεις που θέλαμε ωστόσο ακόμη και υπό αυτές τις συνθήκες καταφέραμε να ανταποκριθούμε και να φέρουμε εις πέρας μια πολύ καλή διοργάνωση. Όπως εξίσου καλή ήταν και η δουλειά των εξαίρετων επιστημόνων που συμμετείχαν».\nΜουσικοδραματικός Σύλλογος Χωριστής\nΠροηγούμενο άρθροΕυγενία Σαραφίδου στα «Χ»: «Επιμένουμε στη δημιουργία ογκολογικού τμήματος»\nΕπόμενο άρθρο«Ο κήπος των ψυχών» του Βασίλη Τσιαμπούση


Παραδοσιακός πετρόκτιστος ξενώνας\nΌμορφο περιβάλλον με καλαίσθητους εσωτερικούς και εξωτερικούς χώρους, πολύ κοντά στο λιμάνι της Ύδρας.\nΌμορφη πλακόστρωτη αυλή\nΥπάρχουν καθιστικά ανάμεσα σε πολύχρωμα λουλούδια, για να απολαύσετε το πρωϊνό σας, έναν καφέ ή το ποτό σας.\nΒρίσκεται πολύ κοντά στο λιμάνι\nΑπέχει τρία μόλις λεπτά περπάτημα από το λιμάνι της Ύδρας, μέσα από πλακόστρωτα ισόπεδα σοκάκια, χωρίς σκαλάκια.\nΣας προσφέρουμε σύγχρονες ανέσεις και υπηρεσίες, πολυτέλεια, καθαριότητα και ησυχία στο κέντρο της πόλης της Ύδρας.\nΣε όλα τα δωμάτια και σε όλους τους κοινόχρηστους χώρους του Ξενώνα προσφέρεται δωρεάν wi-fi.\nΠαροχές Δωματίων & Studios\nΤα Δωμάτια διαθέτουν, ηχομόνωση, κλιματισμό, θέρμανση, τηλεόραση, ψυγείο, βραστήρα, μπάνιο με μπανιέρα ή ντουζ, στεγνωτήρα μαλλιών, πολυκουζινάκι στα studios και καθημερινή καθαριότητα.\nΣτον Ξενώνα υπάρχουν επίσης, χώρος φύλαξης αποσκευών, φωτοτυπικό, fax, σιδέρωμα και πλύσιμο ρούχων.\nΣας περιμένουμε για να σας προσφέρουμε την πατροπαράδοτη, Υδραϊικη φιλοξενία\nΟ Ξενώνας "Alkionides" είναι ένας όμορφος παραδοσιακός ξενώνας που σας προσφέρει υπέροχη διαμονή στο κέντρο της πόλης της Ύδρας, σε μια πολύ ήσυχη περιοχή.\nΤα πλήρως επιπλωμένα δωμάτιά μας, προσφέρουν σύγχρονες ανέσεις και υπηρεσίες, πολυτέλεια, καθαριότητα και ησυχία και είναι διευθετημένα γύρω από μια πολύ όμορφη αυλή, γεμάτη πολύχρωμα λουλούδια και καθιστικά, στα οποία μπορείτε να απολαύσετε τον πρωινό σας καφέ ή ένα ποτό το βράδυ.\nΟ Ξενώνας απέχει τρία μόλις λεπτά περπάτημα από το λιμάνι της Ύδρας και πηγαίνουμε σε αυτόν από πλακόστρωτα ισόπεδα σοκάκια, χωρίς σκαλάκια.\nΠολύ κοντά μας θα βρείτε εστιατόρια, ταβέρνες, ψητοπωλεία, μεζεδοπωλεία, ιταλικά, ζαχαροπλαστεία, καφέ-σνακ, μπαρ, καθώς και το φούρνο, σουπερμάρκετ και ότι άλλα μαγαζιά θελήσετε.\nΣτα πολύχρωμα μικρομάγαζα με δώρα και είδη λαϊκής τέχνης της παραλίας θα βρείτε πολλά αναμνηστικά και δώρα, ενώ παράλληλα μπορείτε να επισκεφθείτε τις γκαλερύ, τις πινακοθήκες και τα μουσεία του νησιού, που όλα βρίσκονται σε κοντινή απόσταση απο τον Ξενώνα Αλκυονίδες.\nΟι διακοπές στο όμορφο νησί μας δεν θα ήταν ολοκληρωμένες, αν δεν κολυμπήσετε στα κρυστάλλινα και πεντακάθαρα νερά των ακρογιαλιών της Ύδρας.\nΗ Ύδρα έχει αρκετές παραλίες με άμμο και βότσαλα ή βράχια, στις οποίες η πρόσβαση είναι δυνατή με τα πόδια ή με θαλάσσια μέσα.\nΓια όσους επιθυμούν το κάτι παραπάνω, καίκια ταξιδεύουν με τακτικά δρομολόγια απο το λιμάνι προς τις πανέμορφες μακρινές ακρογιαλιές του νησιού.\nΟι Αλκυονίδες λειτουργούν όλο τον χρόνο για να σας προσφέρουμε την Υδραϊικη φιλοξενία\nσε ένα ευχάριστο και όμορφο περιβάλλον.\nΟΙ ΤΥΠΟΙ ΤΩΝ ΔΩΜΑΤΙΩΝ ΜΑΣ\nΟι Αλκυονίδες διαθέτουν 11 ευρύχωρα, πλήρως επιπλωμένα δωμάτια και studios, τα οποία προσφέρουν όλες τις σύγχρονες ανέσεις και υπηρεσίες, πολυτέλεια,\nκαθαριότητα και ησυχία. Επιπλέον έχουν καθημερινό service, μπάνιο, επίπεδη τηλεόραση, ψυγείο, βραστήρα,\nμπιστολάκι μαλλιών, air-condition και πολυκουζινάκι στα studios.\nΜΕ ΔΥΟ ΜΟΝΑ ΚΡΕΒΒΑΤΙΑ\nΚαθημερινό service, μπανιέρα ή ντουζ, επίπεδη τηλεόραση, ψυγείο, βραστήρα, air-condition και μπιστολάκι μαλλιών.\nΜΕ ΔΥΟ ΜΟΝΑ ΚΡΕΒΒΑΤΙΑ & ΚΑΝΑΠΕ\nΚαθημερινό service, πολυκουζινάκι με 2 εστίες, καμπίνα ντουζ, επίπεδη τηλεόραση, ψυγείο, βραστήρα, air-condition, μπιστολάκι μαλλιών και μεγάλη βεράντα.\nΚαθημερινό service, πολυκουζινάκι με 2 εστίες, ντουζ με τζάμι, επίπεδη τηλεόραση, ψυγείο, βραστήρα, air-condition και μπιστολάκι μαλλιών.\nΜΕ ΔΥΟ ΜΟΝΑ ή ΕΝΑ ΔΙΠΛΟ ΚΡΕΒΒΑΤΙ\nΚαθημερινό service, ντουζ με τζάμι, επίπεδη τηλεόραση, ψυγείο, βραστήρα, air-condition και μπιστολάκι μαλλιών.\nΓΙΑ ΤΗ ΘΕΣΗ ΤΟΥ ΞΕΝΩΝΑ ΣΕ ΣΧΕΣΗ\nΜΕ ΤΟ ΛΙΜΑΝΙ ΤΗΣ ΥΔΡΑΣ\nΟ Ξενώνας, περπατώντας σε πλακόστρωτο δρόμο, απέχει τρία μόλις λεπτά από το λιμάνι\nκαι τη νυχτερινή ζωή της Ύδρας\nΓΙΑ ΑΥΤΑ ΠΟΥ ΘΑ ΣΥΝΑΝΤΗΣΕΤΕ ΚΑΙ ΘΑ ΑΙΣΘΑΝΘΕΙΤΕ ΣΤΙΣ ALKIONIDES


Επιστροφή στις νίκες και συνέχεια στο όνειρο ψάχνουν Παναθηναϊκός και Ολυμπιακός | Hellasjournal.com\nΜε τον Παναθηναϊκό στις -6 νίκες από την οκτάδα που οδηγεί στα πλέι οφ της Euroleague και τον Ολυμπιακό στις -4, ανοίγει αύριο (2/3) η αυλαία ακόμη μίας «διαβολοβδομάδας» στην κορυφαία ευρωπαϊκή διασυλλογική διοργάνωση.\nΤο σίγουρο είναι ότι η προσπάθεια των εκπροσώπων μας για μία θέση στην επόμενη φάση της Euroleague κρίνεται εξαιρετικά δύσκολη, με την οκτάδα να φαντάζει αυτή τη στιγμή άπιαστο όνειρο για Ολυμπιακό και Παναθηναϊκό.\nΤο «τριφύλλι» (ρεκόρ 9-15, 15η θέση) υποδέχεται αύριο (2/3, 21:00) την πρωτοπόρο Μπαρτσελόνα, στην επιστροφή του πρώην αρχηγού του Νικ Καλάθη στο ΟΑΚΑ. Οι δύο ομάδες προέρχονται από ήττες και θέλουν να επιστρέψουν στα θετικά αποτελέσματα για διαφορετικούς λόγους η κάθε μία.\nΟι «πράσινοι» θέλουν τη νίκη για να διατηρήσουν τις όποιες ελπίδες έχουν να προλάβουν το τρένο της οκτάδας, ενώ οι «μπλαουγκράνα» για να κρατήσουν απόσταση από τους διώκτες της κορυφής.\nΟ Παναθηναϊκός «κόλλησε» την προηγούμενη εβδομάδα στο Βερολίνο, απέναντι στην Άλμπα, βλέποντας το σερί νικών του να διακόπτεται απότομα. Στην προσπάθεια ανάκαμψης, η ομάδα του Όντεντ Κάτας θα παραταχθεί με νέο πρόσωπο στο παρκέ του ΟΑΚΑ, τον Μάριο Χεζόνια, ο οποίος θα πραγματοποιήσει το ντεμπούτο του με την «πράσινη» φανέλα.\nΟ Κροάτης αναμένεται να καλύψει το κενό που προκύπτει στην επίθεση από τη δεδομένη απουσία του Νεμάνια Νέντοβιτς (θλάση), ενώ στα… πιτς θα βρίσκεται λογικά και ο Ιωάννης Παπαπέτρου (διάστρεμμα).\nΟ Έλληνας φόργουορντ, πάντως, αναμένεται να είναι -εκτός απροόπτου- στην αποστολή του Παναθηναϊκού που θα αναχωρήσει την Τετάρτη για το Μόναχο, ενόψει της αναμέτρησης με την Μπάγερν (4/3), για την 28η αγωνιστική.\nΗ Μπαρτσελόνα προέρχεται από δύο ήττες στις τελευταίες τρεις αγωνιστικές, με πιο «φρέσκια» αυτή από τη Βιλερμπάν και μάλιστα εντός έδρας.\nΤην Τετάρτη (3/3, 20:00) είναι η σειρά του Ολυμπιακού (ρεκόρ 11/15, 13η θέση) να μπει στην… αρένα της διαβολοβδομάδας. Οι «ερυθρόλευκοι» θα δοκιμαστούν στη Βιτόρια, απέναντι στην Μπασκόνια, στο πλαίσιο της 27ης αγωνιστικής.\nΟι Βάσκοι (ρεκόρ 13-13) προέρχονται από τέσσερις διαδοχικές νίκες και… χτυπούν επίμονα την πόρτα της οκτάδας, τη στιγμή που ο Ολυμπιακός μετρά έξι σερί ήττες. Με νέο πρόσωπο στη σύνθεση τους και οι Πειραιώτες, τον Κώστα Κουφό, θα προσπαθήσουν να βελτιώσουν το εκτός έδρας εφετινό ρεκόρ τους (7-6), πριν την αναμέτρηση της 28ης αγωνιστικής με τον Ερυθρό Αστέρα στο ΣΕΦ (5/3), ελπίζοντας το κλείσιμο της διαβλοβδομάδας να τους βρει με «δύο στις δυο» νίκες.\nΤο πρόγραμμα της 27ης και 28ης αγωνιστικής στη Euroleague:\nΜπασκόνια (Ισπανία)-ΟΛΥΜΠΙΑΚΟΣ (ΕΛΛΑΔΑ) 20:00\nΜπάγερν Μονάχου 16-10\nΖενίτ Αγ. Πετρούπολης 15-10\nΑναντολού Εφές 15-10\nΖαλγκίρις Κάουνας 14-12\nΜακάμπι Τελ Αβίβ 10-14\nΕρυθρός Αστέρας 7-19\nΜπάγερν Μονάχου (Γερμανία)-ΠΑΝΑΘΗΝΑΪΚΟΣ (ΕΛΛΑΔΑ) 21:30\nΟΛΥΜΠΙΑΚΟΣ (ΕΛΛΑΔΑ)-Ερυθρός Αστέρας (Σερβία) 21:00\nΜε πληροφορίες από ΑΠΕ-ΜΠΕ, Θ. Ψωμάς


Ελεύθερη Φωνή για την κοινωνία: 2017\nΕξαντλημένοι και ταλαιπωρημένοι μεταφέρθηκαν στο λιμεναρχείο Ρεθύμνου οι μετανάστες που σήμερα νωρίς το πρωί διασώθηκαν από τις λιμενικές αρχές στη νήσο Παξιμάδια νότια της Αγίας Γαλήνης\nEINAI H ΩΡΑ που η κοινωνία και οι φορείς του Ρεθύμνου εκφράζουν ανθρωπιά, αλληλεγγύη,σε ανθρώπους ταλαιπωρημένους, με κυνηγημένη ζωή... Η πληροφόρηση που ακολουθεί είναι από τη δημοσιογράφο Χαρά Βηλαρά.\nΕξαντλημένοι και ταλαιπωρημένοι μεταφέρθηκαν στο λιμεναρχείο Ρεθύμνου οι μετανάστες που σήμερα νωρίς το πρωί διασώθηκαν από τις λιμενικές αρχές στη νήσο Παξιμάδια νότια της Αγίας Γαλήνης.\nΜε την άφιξη τους στο λιμεναρχείο τέσσερα άτομα μεταφέρθηκαν στο νοσοκομείο Ρεθύμνου έχοντας υποστεί λιποθυμικό επεισόδιο. Σύμφωνα με πληροφορίες είναι πολλές ημέρες χωρίς φαγητό.\nΣυνολικά είναι 44 άτομα, 29 άνδρες (και έφηβοι), 11 γυναίκες και 4 παιδιά. Δεν υπάρχουν ασυνόδευτα παιδιά, όλα είναι με τις οικογένειές τους και είναι καλά στην υγεία τους.\nΣύμφωνα με πληροφορίες το πρωί, μετά τη διάσωση των μεταναστών, συνελήφθησαν δύο άτομα ώς διακινητές, ένας άνδρας και μια γυναίκα, γεωργιανοί, που είχαν κρυφτεί στα Παξιμάδια\nΈνας από τους μετανάστες που όταν έγινε η διάσωση διαπιστώθηκε ότι ήταν τραυματισμένος, μεταφέρθηκε κατευθείαν στο Κέντρο Υγείας Σπηλίου.\nΗ καταγραφή τους γίνεται από το λιμεναρχείο και είναι σε εξέλιξη.\nΓιατροί του νοσοκομείου είναι στο χώρο του λιμεναρχείου προκειμένου να προσφέρουν τις πρώτες βοήθειες εφόσον χρειαστεί, ενώ οι εθελοντές Σαμαρείτες είναι από την πρώτη στιγμή εκεί, υποδεχόμενοι τους ανθρώπους αυτούς και προσφέροντας βασικά είδη ρουχισμού.\nΤη σίτισή τους έχει αναλάβει η Μητρόπολη Ρεθύμνου, ενώ αλληλέγγυοι επίσης προσφέρουν βασικά είδη διατροφής και υγιεινής.\nΜεγάλο “αγκάθι” είναι το θέμα της στέγασή τους για όσο διάστημα χρειαστεί.\nΠρος το παρόν φιλοξενούνται σε χώρο πίσω από τα γραφεία του λιμεναρχείου, ο οποίος ωστόσο είναι μικρός για τόσα άτομα και ακατάλληλος, ενώ οι αρχές αναζητούν λύση.\nΤο σκάφος εξέπεμψε σήμα SOS, αργά χτες το μεσημέρι, την ώρα που έπλεε νότια της Αγίας Γαλήνης και βορειοανατολικά της Γαύδου, και στήθηκε επιχείρηση εντοπισμού τους από το Λιμενικό Σώμα.\nΤους μετανάστες που βρίσκονταν σε ξύλινο σκάφος, τους έβγαλε το κύμα στη νήσο Παξιμάδια, όπου τελικά έμειναν αβοήθητοι όλη την υπόλοιπη μέρα και στη διάρκεια της νύχτας διότι ο καιρικές συνθήκες ήταν τέτοιες που το λιμενικό δεν μπορούσε να πλησιάσει στο νησάκι.\nΣήμερα το πρωί, το Λιμενικό Σώμα κατάφερε να συνεχίσει την επιχείρηση διάσωσης των ανθρώπων με τη συνδρομή σκάφους ιδιώτη και να τους μεταφέρει ασφαλείς στο λιμάνι της Αγίας Γαλήνης και στη συνέχεια μεταφέρθηκαν στο Ρέθυμνο.\nΣωματείο Ατόμων με Ειδικές Ανάγκες Ν. Λακωνίας: Πα...\nΑΓΡΙΝΙΟ: Η εφορία κατάσχεσε το σπίτι ανέργου για χ...\nΑΠΟΡΡΙΦΘΗΚΕ Η ΑΙΤΗΣΗ ΑΝΑΣΤΟΛΗΣ της Ηριάννας και το...\nH ΠΡΟΤΑΣΗ του εισαγγελέα είναι να απορριφθούν οι α...\nΕξαντλημένοι και ταλαιπωρημένοι μεταφέρθηκαν στο λ...


Παλλεσβιακό Εργατοϋπαλληλικό Κέντρο : ΑΝΑΚΟΙΝΩΣΗ για Συλλαλητήριο Παρασκευή 4 Οκτώβρη 2013\nΑΝΑΚΟΙΝΩΣΗ για Συλλαλητήριο Παρασκευή 4 Οκτώβρη 2013\nΟΛΟΙ ΣΤΟ ΣΥΛΛΑΛΗΤΗΡΙΟ ΤΗΝ ΠΑΡΑΣΚΕΥΗ 4 ΟΚΤΩΒΡΗ\n6.30 μ.μ. ΣΤΗ ΠΛΑΤΕΙΑ ΣΑΠΦΟΥΣ\nΕργαζόμενες, εργαζόμενοι, νέοι και νέες, άνεργοι, συνταξιούχοι, μετανάστες,\nαυτοαπασχολούμενοι ΕΒΕ, αγρότες, γυναίκες της λαϊκής οικογένειας,\nΤο Παλλεσβιακό Εργατοϋπαλληλικό Κέντρο σας καλεί, να πάρετε μέρος στο Πανεργατικό, Παλλεσβιακό Συλλαλητήριο, που οργανώνετε στα πλαίσια της Πανελλαδικής πρωτοβουλίας του ΠΑΜΕ, την ΠΑΡΑΣΚΕΥΗ 4 Οκτώβρη 6.30 το απόγευμα στην Πλατεία Σαπφούς.\nΌσο περνάνε τα χρόνια και η καπιταλιστική κρίση καλά κρατεί, τόσο μπαίνει το μαχαίρι πιο βαθιά στο λαιμό της εργατικής τάξη και γενικά της λαϊκής οικογένειας. Τα μέτρα που πτωχεύουν και εξαθλιώνουν την λαϊκή οικογένεια, δεν έχουν τελειωμό.\nΚαθημερινά είναι πλέον και στο νησί μας τα δείγματα εξαθλίωσης του λαού μας.\nΑυτά που μας λένε οι κυβερνώντες, ότι οι θυσίες μας πιάνουν τόπο.\nΟι θυσίες οι δικές μας, το μέλλον το δικό μας και των παιδιών μας, που τα καταδικάζουνε στην εξαθλίωση, χωρίς κανένα δικαίωμα που γνωρίσαμε χάρη στους αγώνες των παλιότερων γενεών, πράγματι πιάνουν τόπο, για ποιους;\nΌχι όμως για μας. Πιάνουν τόπο για το κεφάλαιο.\nΓιατί ακόμα και αν γίνει αλλαγή της κυβέρνησης και αν περάσει η κρίση, αν εμείς δεν πάρουμε απόφαση να ξεσηκωθούμε, να φωνάξουμε φτάνει μέχρι εδώ για να πάρουμε αυτό που μας ανήκει. Δεν θα επιστρέψουν μισθοί, συντάξεις και άλλες κοινωνικές παροχές στα επίπεδα πριν την κρίση.\nΣας καλούμε στο συλλαλητήριο, την\nΠΑΡΑΣΚΕΥΗ 4 ΟΚΤΩΒΡΗ στις 6.30 το απόγευμα\nΓιατί μας θέλουν στη δουλειά με 300 ευρώ. Προετοιμάζουν το έδαφος με νέα μέτρα για να επιβάλουν τους νέους μισθούς πείνας. Ήδη σήμερα με 300 ευρώ και λιγότερο δουλεύουν τα παιδιά μας, οι νέοι εργαζόμενοι. Γιατί απελευθερώνουν τις απολύσεις. Γιατί μας θέλουν στη δουλειά ήλιο με ήλιο, τσακίζουν το 8ωρο. Γιατί καταργούν την Κυριακή αργία. Γιατί επιβάλουν νέα δυσβάστακτα χαράτσια. Γιατί δίνουν νέες φοροαπαλλαγές στο κεφάλαιο. Γιατί επιβάλουν φραγμούς στην παιδεία, υγεία. Γιατί καταργούν τις επικουρικές συντάξεις, τσακίζουν τα εφάπαξ, ετοιμάζουν νέες μειώσεις στις κύριες συντάξεις, επιπλέον μειώσεις στις εργοδοτικές εισφορές. Γιατί θέλουν τα παιδιά μας είλωτες.\nΑναρτήθηκε από peklesvou στις 1:33 μ.μ.


Τα Windows 11 με νέες δυνατότητες προσβασιμότητας - Κωτσόβολος Blog\nby Ioanna Tsoutsia 12/10/2021\nΤα Windows 11 φιλοδοξούν να δημιουργήσουν αποτελεσματικές, διασκεδαστικές και ευχάριστες εμπειρίες για άτομα με ειδικές ανάγκες και όχι μόνο. Έχουν δημιουργηθεί με βασική αρχή τον σχεδιασμό χωρίς αποκλεισμούς, ώστε να μπορούν όλοι οι άνθρωποι να τα χρησιμοποιούν ανεξάρτητα από τις ανάγκες, τις ικανότητες και τις προτιμήσεις τους. Βασίζονται σε τρεις σημαντικές καινοτομίες:\nΕπαναπροσδιορίζουν τα θέματα της αντίθεσης.\nΕπανεξετάζουν τους ήχους των windows ώστε να είναι πιο απαλοί και ενημερωτικοί.\nΑναδιατυπώνουν στις ρυθμίσεις την «διευκόλυνση πρόσβασης», με τον όρο «προσβασιμότητα».\nΝέα θέματα υψηλής αντίθεσης\nΤα θέματα υψηλής αντίθεσης στα windows 10 σχεδιάστηκαν για να παρέχουν τη μέγιστη διαφοροποίηση μεταξύ κειμένου, φόντου και στοιχείων στην οθόνη για άτομα με χαμηλή όραση και ευαισθησία στο φως. Σύμφωνα με μαρτυρίες χρηστών η εμπειρία αυτή που προσέφεραν τα windows 10 ήταν υπερβολική και χρειάζονταν μια διαφορετική προσέγγιση.\nΈτσι κατά τον σχεδιασμό των windows 11 λήφθηκαν υπόψη πραγματικές εμπειρίες ατόμων με προβλήματα όρασης και πάνω σε αυτές έγινε ο σχεδιασμός των νέων θεμάτων. Το αποτέλεσμα ήταν να δημιουργηθούν τέσσερα νέα θέματα αντίθεσης που καθιστούν τα νέα windows πιο προσβάσιμα και πιο εύκολα, χωρίς να υστερούν σε ομορφιά.\nΣχεδιασμός από την αρχή\nΤα προηγούμενα χρόνια, κατά τη δημιουργία των windows, σχεδιάζονταν μια λειτουργία για άτομα με ειδικές ανάγκες και έπειτα ζητούσαν από χρήστες να τη δοκιμάσουν. Στα windows 11 όμως υπάρχει μια σημαντική αλλαγή. Η συνεργασία με άτομα με ειδικές ανάγκες έγινε από την πρώτη στιγμή και πάνω σε αυτή βασίστηκε ο σχεδιασμός τους.\nΜέσω των συστημάτων ακρόασης διαπιστώθηκε ότι πολλοί ήχοι θεωρούνταν από βαρήκοους πελάτες ως «επιθετικοί» και προτιμούσαν την ολοκληρωτική σίγαση του υπολογιστή.\nΠαράλληλα, άτομα με μειωμένη όραση θεωρούσαν το κουδούνισμα εκκίνησης ως έναν ήχο ζωτικής σημασίας, καθώς καταλάβαιναν πότε θα μπορούσαν να αλληλοεπιδράσουν με τον υπολογιστή τους.\nΜε βάση αυτά τα σχόλια, διαπιστώθηκε ότι οι ήχοι που προτιμούν οι βαρήκοοι είναι μεταξύ του εύρους των 250-8000 Hz, ενώ ο ήχος εκκίνησης είναι σημαντικό να ακούγεται όταν εμφανίζεται η οθόνη κλειδώματος, για να γνωρίζουν τα άτομα με μειωμένη όραση πότε να εισάγουν τους κωδικούς πρόσβασής τους.\nΣαν αποτέλεσμα, τα windows 11, έχουν έναν νέο ήχο εκκίνησης που επιτρέπει σε όλους να γνωρίζουν πότε ο υπολογιστής είναι έτοιμος για χρήση αλλά και ένα σύνολο ήχων ηρεμίας που μπορούν να ακουστούν από ένα ευρύτερο σύνολο χρηστών.\nΠιο εύκολη πρόσβαση\nΣτις προηγούμενες εκδόσεις των windows, ο χρήστης που είχε κάποιο πρόβλημα με την όραση ή την ακοή του μπορούσε να αναζητήσει μέσα από τις ρυθμίσεις, το μενού «διευκόλυνση πρόσβασης». Σε μια έρευνα όμως που έγινε μεταξύ των χρηστών, διαπιστώθηκε ότι κανείς δεν γνώριζε την ακριβή σημασία του όρου «διευκόλυνση πρόσβασης». Μάλιστα πολλοί νόμιζαν ότι έχει να κάνει με τη συνδεσιμότητα στο διαδίκτυο. Έτσι στα windows 11 ο όρος αλλάζει σε μια προσπάθεια να γίνουν πιο προσιτές οι βοηθητικές λειτουργίες από τα άτομα που τις έχουν ανάγκη. Έπειτα από πολλούς διαφορετικούς συνδυασμούς εικονιδίων και ονομάτων, ο όρος «προσβασιμότητα» με το εικονίδιο της ανθρώπινης φιγούρας αποτελεί την πιο περιεκτική και σαφή επιλογή.\nΣυμμετοχή από όλους\nΤα windows 11 σηματοδοτούν ένα σημαντικό ορόσημο στην προσπάθεια να γίνει προσιτή η πρόσβαση από όλους ισότιμα, είτε είναι άτομα με ειδικές ανάγκες είτε όχι. Ο σχεδιασμός τους έχει βασιστεί στις εμπειρίες των ατόμων που τα χρησιμοποιούν και αυτή η ανατροφοδότηση συνεχίζεται, αφού μπορεί κάποιος πατώντας το πλήκτρο του λογότυπου των windows+F να μοιραστεί τις δικές του απόψεις σε ένα κόμβο σχολίων και προτάσεων που έχει δημιουργηθεί.\nMicrosoft WindowsportalfeedWindowswindows 10Windows 11


Πέτσας: Ο Τσίπρας έχει ταυτιστεί με τα ψέματα, τα fake news και την επιπολαιότητα - Nafpaktia News\n«Ο κ. Τσίπρας έχει ταυτιστεί με τα ψέματα, τα Fake News και την επιπολαιότητα» σχολίασε ο κυβερνητικός εκπρόσωπος, Στέλιος Πέτσας, απαντώντας σε δήλωση του αρχηγού της αξιωματικής αντιπολίτευσης, Αλέξης Τσίπρας, για τις δαπάνες στην υγεία.\nΟ κυβερνητικός εκπρόσωπος σημείωσε ότι «σε σημερινή δήλωσή του, ο κ. Τσίπρας, αναφέρεται σε “στοιχεία του ΟΟΣΑ, που δείχνουν ότι η χώρα μας είναι δεύτερη από το τέλος σε ολόκληρη την Ευρωπαϊκή Ένωση σε επιπρόσθετες δαπάνες υγείας κατά την περίοδο της πανδημίας”. Όμως, στην αμέσως επόμενη σελίδα της έκθεσης (σελίδα 45) γράφεται ότι τα στοιχεία για την Ελλάδα αφορούν τις σχετικές δαπάνες μέχρι τις 29 Απριλίου, όταν για τις περισσότερες χώρες τα στοιχεία είναι πολύ πιο πρόσφατα (στην έκθεση αναφέρονται οι σχετικές ανά χώρα ημερομηνίες)».\nΕπόμενο άρθροΣτρατηγός Φλώρος: Οποιονδήποτε επιβουλέα θα τον κάνουμε να το πληρώσει πολύ ακριβά – BINTEO\nΣυνάντηση Παπαθανάση με τον Πρόεδρο της Ομοσπονδίας...


Test drive: Mercedes-Benz GLA 200 [video] | Drive\nΗ νέα Mercedes-Benz GLA από «σχεδόν χάτσμπακ» μετατράπηκε σε περήφανο SUV, με όλη την τεχνολογία της A-Class και αυξημένη πρακτικότητα.\nΚυριακή, 21 Ιουνίου 2020 | Αλέξης Γαλανόπουλος\nΗ πρώτη Mercedes-Benz GLA, που εμφανίστηκε το 2014 και έκτοτε βρήκε πάνω από ένα εκατομμύριο αγοραστές, ήταν ένα SUV που... δεν ήθελε να μοιάζει πολύ με SUV. Η εμφάνισή της παρέπεμπε περισσότερο σε χάτσμπακ, ενώ ένα λιγότερο μυημένο μάτι έπρεπε να τη δει δίπλα δίπλα με μια A-Class για να σιγουρευτεί ότι πρόκειται για την ψηλωμένη εκδοχή της. Σήμερα, στη δεύτερη γενιά της, άλλαξε τακτική.\nΠαρότι η νέα GLA είναι άμεσα αναγνωρίσιμη ως τέτοια, ενσωματώνοντας τη σχεδιαστική φιλοσοφία της νέας A-Class σε ένα ψηλότερο αμάξωμα, οι αναλογίες της έχουν αλλάξει αρκετά. Αντίθετα με ό,τι θα περιμέναμε, το μήκος έχει χάσει έναν πόντο (4.410 mm), ενώ το μεταξόνιο έχει μεγαλώσει κατά τρεις (2.729 mm), οπότε ειδικά ο εμπρός πρόβολος δείχνει αρκετά μικρότερος. Παράλληλα, άλλους τρεις πόντους έχει κερδίσει το πλάτος (1.834 mm), ενώ η μεγαλύτερη αλλαγή έχει πραγματοποιηθεί στο ύψος, που έχει αυξηθεί από τα στα 1.494 στα 1.611 mm. Ενδεικτική της αλλαγής φιλοσοφίας της GLA και της συμφιλίωσης με την SUV φύση της, είναι το ότι η οροφή της στέκεται τώρα 15 πόντους ψηλότερα από εκείνη της A-Class, ενώ στην προηγούμενη γενιά η διαφορά τους ήταν μόνο έξι.\nΦυσικά, η παράδοση που θέλει την καλλίγραμμη σιλουέτα κάθε σύγχρονης Mercedes-Benz να είναι κορυφαία αεροδυναμικά διατηρείται και στην περίπτωσή της GLA, με συντελεστή Cd 0,28. Τα δύο διαμήκη νεύρα στο καπό που προσθέτουν δυναμισμό δίνουν και εδώ το «παρών», το ίδιο και τα τονισμένα φτερά, με τους πλαστικούς θόλους που σχηματίζουν ένα μικρό επίπεδο τμήμα πάνω από κάθε τροχό. Η αύξηση των σημαντικότερων εξωτερικών διαστάσεων δεν θα μπορούσε να μην έχει ευεργετική επίδραση στην καμπίνα.\nΤο αυξημένο ύψος της θέσης οδήγησης αποτελεί βασικό ζητούμενο για τους περισσότερους αγοραστές SUV, και στην GLA κάθεσαι πλέον 14 πόντους ψηλότερα απ’ ό,τι στην A-Class, χωρίς το κεφάλι σου να βρίσκεται πολύ κοντά στην οροφή. Οι λίγο μεγαλύτερες γυάλινες επιφάνειες και οι πιο λεπτές πίσω κολόνες βοηθούν στην καλύτερη ορατότητα προς κάθε κατεύθυνση. Το εσωτερικό πλάτος έχει κερδίσει 3-4 πόντους, τόσο εμπρός όσο και πίσω, ενώ αρκετά μεγαλύτερος είναι ο χώρος για τα πόδια των πίσω επιβατών. Πρακτικότητα και άνεση προσθέτει το συρόμενο κατά 14 πόντους πίσω κάθισμα (€469) που διαθέτει και ρυθμιζόμενη κλίση πλάτης. Η βάση είναι σχετικά επίπεδη, οπότε δεν δυσκολεύει τη ζωή του πέμπτου επιβάτη, αν και το τούνελ του πατώματος είναι αναμενόμενα ψηλό.\nΠιο πίσω, το πορτμπαγκάζ έχει φαρδύ άνοιγμα, κανονικό σχήμα και στάνταρ διπλό πάτωμα. Με όγκο 435 lt είναι μικρό για τα μέτρα της κατηγορίας, αλλά αισθητά μεγαλύτερο από εκείνο από της A-Class (370 lt). Αλλά με την γκάμα της Mercedes-Benz να περιλαμβάνει πλέον και την GLB, που βασίζεται στην ίδια πλατφόρμα, όποιος ψάχνει τη μέγιστη ευρυχωρία και πρακτικότητα μπορεί να κατευθυνθεί προς τα εκεί.\nΣτο ταμπλό, η μαλακή επιφάνεια εμπρός από το συνοδηγό που σηκώνεται και αγκαλιάζει την κεντρική οθόνη είναι η βασική διαφορά από την A-Class. Κατά τα άλλα έχουμε τον ίδιο, σχετικά χαμηλό όγκο, που συνδυάζει τους ρετρό στρογγυλούς αεραγωγούς με τη σύγχρονη τεχνολογία. Η ποιότητα υλικών και συναρμογής είναι όσο προσεγμένη περιμένεις από ένα αυτοκίνητο της κατηγορίας, με ελάχιστες εξαιρέσεις, όπως είναι η ακμή του πλαστικού της κονσόλας ανάμεσα στα καθίσματα. Εκεί, η απουσία λεβιέ ταχυτήτων έχει αφήσει μια μεγάλη θήκη με συρόμενο κάλυμμα που μαζί με τις μεγάλες θήκες στις πόρτες και το χώρο κάτω από το υποβραχιόνιο προσφέρουν αρκετές επιλογές για την τοποθέτηση αντικειμένων.\nΑναμφίβολα, το μεγαλύτερο ενδιαφέρον συγκεντρώνει το πλήρως ψηφιακό περιβάλλον οδήγησης. Είναι ήδη γνώριμο από άλλα μοντέλα της Mercedes-Benz, αλλά σε καμία περίπτωση τόσο συνηθισμένο που να μη σε εντυπωσιάζει. Ειδικά όταν το στάνταρ 7ιντσο ψηφιακό καντράν και το επίσης 7ιντσο infotainment MBUX έχουν δώσει τη θέση τους σε οθόνες 10,25". Στην πρώτη επαφή με το σύστημα θα προβληματιστείς, όμως συνηθίζεται γρήγορα. Μπορείς να περιπλανηθείς στα μενού και να εκμεταλλευτείς τις αμέτρητες δυνατότητές του μέσα από τα πλήκτρα αφής στο τιμόνι (το αριστερό για το καντράν, το δεξί το infotainment), αλλά και αγγίζοντας το touchpad ή την οθόνη αφής. Και βέβαια, με φωνητικές εντολές και ερωτήσεις σε –σχεδόν– φυσική γλώσσα, είτε θέλεις να ρυθμίσεις τον κλιματισμό είτε να ορίσεις έναν προορισμό στο σύστημα πλοήγησης.\nΟ βασικός εξοπλισμός της GLA 200 περιλαμβάνει ημί-δερμάτινες επενδύσεις, αυτόματο κλιματισμό, σπορ τιμόνι με paddles, κάμερα οπισθοπορείας, αερόσακο γονάτων, αυτόματο φρενάρισμα και διατήρηση λωρίδας κ.ά. Κι όπως συμβαίνει σε όλα τα αυτοκίνητα της κατηγορίας, ο αγοραστής που θέλει να απολαύσει κορυφαίες λύσεις σε κάθε επίπεδο θα χρειαστεί να επιλέξει κάποια πακέτα έξτρα εξοπλισμού. Με τα στοιχεία του αυτοκινήτου της δοκιμής, δηλαδή τις οθόνες 10,25", το δερμάτινο σαλόνι, τα φώτα LED, τις ζάντες 18" κ.λπ. εύκολα σχηματίζεται ένα πενταψήφιο επιπλέον ποσό, οπότε με φειδώ τον configurator!\nΒασική, αλλά και κορυφαία\nΟ αλουμινένιος 4κύλινδρος κινητήρας της GLA 200 έχει κυβισμό 1.300 cc, όμως δεν έχει τίποτα να ζηλέψει από τους 1.500άρηδες του ανταγωνισμού. Ούτε σε επίπεδο τεχνολογίας, διαθέτοντας πλέον στη φαρέτρα του και σύστημα απενεργοποίησης δύο κυλίνδρων, αλλά ούτε και σε απόδοση, αφού οι 163 PS και τα 250 Nm είναι πολύ καλά νούμερα, με τη ροπή να υστερεί μόνο απέναντι στα 265 Nm του Volvo XC40 T3. Στην πράξη το μοτέρ είναι δυνατό από χαμηλά και ιδιαίτερα ραφιναρισμένο. Πρέπει να πιεστεί πολύ για να γίνει τραχύ και να ακουστεί στην καμπίνα.\nΣυνδυάζεται με ένα αυτόματο διπλού συμπλέκτη 7G-DCT, το οποίο κάνει γρήγορα kickdown και πραγματοποιεί ανεπαίσθητα τις αλλαγές. Το σύνολο κινητήρα/κιβωτίου, με βάση το επιλεγμένο πρόγραμμα στο Drive Select, έχει από νωθρή απόκριση για βέλτιστη οικονομία (Eco) έως πολύ ζωηρή (Sport). Δεν είχαμε την ευκαιρία να μετρήσουμε τις επιδόσεις που πετυχαίνει, όμως σαφώς δείχνουν πολύ καλές για την κατηγορία. Κι αυτό επειδή η κατά 70 kg βαρύτερη GLB 200 με τα ίδια μηχανικά μέρη είχε σημειώσει 4,5" για τα 80-110 km/h και 9,3" για το 0-100 km/h, οπότε ήδη μπορούσε να κοντράρει τα Audi Q3 35 TFSI S tronic (4,4"/9,4") και Volvo XC40 T3 Auto (4,5"/9,1"). Άλλωστε η Mercedes-Benz ανακοινώνει 8,7" για το 0-100 km/h της GLA.\nΗ ανάρτηση, που διαθέτει πολλαπλούς συνδέσμους πίσω, έχει λίγο πιο σφιχτή ρύθμιση από εκείνη της GLB. Έτσι, ταιριάζει περισσότερο με τον πιο νεανικό χαρακτήρα της GLA, χωρίς βέβαια να κουράζει την πόλη. Το τιμόνι είναι ελαφρύτερο και «κόβει» περισσότερο από της προηγούμενης γενιάς. Η βελτιωμένη ευελιξία και η ορατότητα διευκολύνουν αρκετά στις καθημερινές μετακινήσεις. Όσο καλή περιμένεις είναι και η ηχομόνωση, τουλάχιστον σε χαμηλή και μέτρια ταχύτητα, πριν κάνει την εμφάνισή του λίγος αεροδυναμικός θόρυβος στον αυτοκινητόδρομο.\nΠαρά το ύψος της, η GLA δεν παίρνει μεγάλη κλίση. Το εμπρός μέρος είναι πρόθυμο να ακολουθήσει την τροχιά που του υποδεικνύεις, παρά την αρχική ασάφεια στις πρώτες μοίρες στριψίματος του τιμονιού. Χωρίς να πρόκειται για το οδηγοκεντρικό μοντέλο που θα κοντράρει την BMW X2, η GLA έχει αναμφίβολα ευχάριστη οδική συμπεριφορά και δεν νιώθει άβολα όταν πιέζεται. Η χειροκίνητη λειτουργία του κιβωτίου φέρνει λίγο μεγαλύτερη εμπλοκή, παρότι προτεραιότητά του είναι πάντα η ομαλότητα, κι όχι η αμεσότητα των αλλαγών. Για να μπορείς να επιλέξεις εύκολα τη χειροκίνητη λειτουργία θα πρέπει να την έχεις επιλέξει στο πρόγραμμα Individual, αφού φυσικό πλήκτρο γι’ αυτήν δεν υπάρχει.\nΔΕΙΤΕ ΑΚΟΜΗ Test drive: Mercedes-Benz GLB 200\nΓνωρίζουμε ήδη από τα άλλα μοντέλα της Mercedes-Benz που τον φορούν, ότι ο 1.300άρης με τον κωδικό Μ 282 είναι ολιγαρκής σε καύσιμο, οπότε το ίδιο ισχύει και εδώ. Ύστερα από τη δοκιμή μας, η κατανάλωση σταθεροποιήθηκε στα 8,5 lt/100 km, ενώ εκτός πόλης είναι εύκολο να καις λιγότερα από 7 lt/100 km, χωρίς ιδιαίτερη προσπάθεια επί τούτου.\nΤο μοντέλο που χάνει περισσότερο τον ύπνο του με την έλευση της GLA, είναι η... Α-Class. Η GLA 200 7G-DCT κοστίζει €35.850, δηλαδή μόνο €1.000 παραπάνω από την αντίστοιχη Α 200 με αυτόματο κιβώτιο. Μικρό τίμημα για όποιον εκτιμά την ευρυχωρία της, την ψηλότερη θέση οδήγησης –αλλά και την πιο σοφιστικέ πίσω ανάρτηση. Είναι σαφές βέβαια ότι η αρχική τιμή θα αυξηθεί αρκετά για να τη διαμορφώσεις όπως ακριβώς θέλεις, όμως αυτό είναι αναμενόμενο.\nΤο αποτέλεσμα είναι ένα ολοκληρωμένο και απόλυτα επίκαιρο premium crossover. Που έχει όσα εφόδια χρειάζεται για να αντιμετωπίσει τις αντίστοιχες εκδόσεις των Audi Q3, BMW X1/X2 και Volvo XC40, σε μια ούτως ή άλλως πολύ ανταγωνιστική κατηγορία. Κι εδώ, το προσωπικό γούστο και η ιδέα που έχει ο υποψήφιος αγοραστής για την κάθε φίρμα, μετρά περισσότερο από τα ίδια τα χαρακτηριστικά του αυτοκινήτου της.\nΠιο ευρύχωρη, πιο πρακτική, πιο γρήγορη και πιο προηγμένη τεχνολογικά σε κάθε επίπεδο, η νέα GLA έχει τα φόντα να συνεχίσει και να διευρύνει την επιτυχία της προηγούμενης.\nΤιμή Από €35.850\nΤεχνολογία Κινητήρας βενζίνης 1.332 cc, i4, 16v, 2 ΕΕΚ, άμεσος ψεκασμός, μεταβλητός χρονισμός, τούρμπο, απενεργοποίηση κυλίνδρων, κίνηση εμπρός, αυτόματο κιβώτιο επτά σχέσεων\nΕκπομπές CO2 130 g/km (WLTP: 148 g/km)\nΔιαστάσεις 4.410 x 1.834 x 1.611 mm


Παρασκευή, 14 Μάιος 2021 21:59\nΑνθρωποι πεισματάρηδες, αν και συνήθως τα καταφέρνουν στα επαγγελματικά τους λόγω ακριβώς του… πείσματός τους, στα προσωπικά τους δεν… κάνουν χωριό. Το πείσμα τους διαλύει τα πάντα.\nΚαι επειδή τα άστρα επηρεάζουν τα πάντα, φυσικά και επηρεάζουν και το πείσμα των ανθρώπων. Αυτή την επιμονή που σπάει νεύρα. Και κάποια ζώδια, τρία για την ακρίβεια, έχουν πείσμα και επιμονή που τσακίζει νεύρα.\nΟ Ταύρος είναι το πιο πεισματάρικο από όλα τα ζώδια.\nΚάνει πάντα τα πράγματα σύμφωνα με αυτό που σκέφτεται και δεν θα ακούσει ποτέ τη γνώμη κάποιου άλλου.\nΕάν ανοίξετε μια συζήτηση με έναν Ταύρο, θα προσποιηθεί ότι σας ακούει, αλλά στο τέλος θα κάνει αυτό που θέλει και με τον τρόπο που θέλει.\nΤο καλό είναι ότι αυτό το πείσμα τους, βοηθά τους Ταύρους που καταπιάνονται με επιχειρήσεις. Στον τομέα αυτό, το πείσμα τους τούς βοηθά πραγματικά να πάρουν αυτό που θέλουν. Όταν έχουν στόχους, δεν θα τους εγκαταλείψουν αν δεν τους πετύχουν με την πρώτη και θα συνεχίσουν να προσπαθούν, μέχρι να τους πιάσουν.\nΑκόμη, ο Ταύρος, θεωρώντας ότι κανείς άλλος δεν μπορεί να κάνει τη δουλειά καλύτερα από εκείνον, πάντα αναλαμβάνει τη συνολική εποπτεία και ευθύνη για ό,τι κάνει. Και κάπως έτσι ο Ταύρος τα καταφέρνει στα επαγγελματικά, αλλά με το πείσμα του διαλύει τα νεύρα όσων ανθρώπων έχει στο πλευρό του…\nΟ Λέων πεισμώνει όταν πρόκειται για πράγματα με τα οποία παθιάζεται. Και ο Λέων παθιάζεται με πολλά πράγματα.\nΠοτέ ένας Λέων δεν θα αλλάξει, επειδή κάποια στοιχεία της προσωπικότητάς του δεν αρέσουν στον/στην σύντροφό του, στους φίλους του, στην οικογένεία του. Για αυτό ίσως και χάνει ανθρώπους από το πλευρό του.\nΟ Λέων ξέρει πάντα την αξία του και δεν θα πάρει ποτέ κάτι λιγότερο από αυτό που αξίζει.\nΑκόμη, αν τύχει και ερωτευτείτε έναν Λέοντα, θα πρέπει να συνηθίσετε στις αλλαγές της διάθεσής του.\nΚαι αν τους πείτε ότι δεν πρέπει να είναι τόσο πεισματάρηδες και ότι πρέπει να σας ακούσουν θα διαφωνήσουν και ίσως σας αγνοήσουν. Θα ακολουθήσουν το δρόμο τους, όσο κι αν είναι δύσκολος. Εάν κάνουν λάθη , τουλάχιστον θα ξέρουν ότι τα έκαναν επειδή άκουσαν το ένστικτό τους και όχι τη γνώμη κάποιου άλλου.\nΕάν έχετε οποιαδήποτε σχέση με έναν Σκορπιό, θα ξέρετε ότι είναι αρκετά πεισματάρηδες και ότι δεν παραιτούνται από τα πιστεύω τους τόσο εύκολα. Αν πιστεύουν σε κάτι, θα το ακολουθήσουν, θα το κάνουν, ανεξάρτητα από το τι λένε οι άλλοι.\nΕξαιτίας αυτού, ένας Σκορπιός μπορεί να μοιάζει στα μάτια των άλλων αλαζών, χωρίς, όμως, να είναι στην πραγματικότητα. Γιατί στην πραγματικότητα ο Σκορπιός απλά αγωνίζεται για αυτό που πιστεύει και δεν παραιτείται ποτέ. Ο Σκορπιός είναι πεισματάρης με ό,τι αφορά στη ζωή του και πιστεύει πάντα ότι η άποψή του είναι και η καλύτερη.\nΟ Σκορπιός πιστεύει ότι οι άλλοι θα πρέπει να τους ακούν γιατί έχουν μια ισχυρή έκτη αίσθηση που τους βοηθά να επιλέγουν το σωστό κάθε φορά. Είναι λίγο πολύ επικεντρωμένοι στον εαυτό τους και δεν σκέφτονται τόσο πολύ για το τι θα πουν οι άλλοι. Αυτός είναι ο λόγος για τον οποίο πάντα θα σας αφήσουν να σκεφτείτε ό, τι θέλετε, αλλά εν τέλει θα κάνουν αυτό που θέλουν εκείνοι.


Νέο σχέδιο για τον φόρο ακινήτων; - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Νέο σχέδιο για τον φόρο ακινήτων;\nΑπό μηδενική βάση επανεξετάζεται ο νέος Ενιαίος Φόρος Ακινήτων, που θα εφαρμοστεί από το 2014, με στόχο την είσπραξη περίπου 3,2 δισ. ευρώ, καθώς συγκροτείται επταμελής επιτροπή, με αντικείμενο …\nτη δημιουργία νέου πλαισίου και το σχεδιασμό των απαιτούμενων δράσεων για την είσπραξη του φόρου.\nΕως τις 15 Σεπτεμβρίου, μάλιστα, η συγκεκριμένη ομάδα θα πρέπει να έχει παραδώσει το πόρισμά της στην πολιτική ηγεσία του υπουργείου Οικονομικών, σύμφωνα με την απόφαση που υπέγραψε ο γενικός γραμματέας Δημοσίων Εσόδων Χ. Θεοχάρης, προκειμένου η κυβέρνηση να είναι σε θέση κατά τις νέες διαπραγματεύσεις που θα διεξαχθούν με την τρόικα το Σεπτέμβριο να παρουσιάσει ένα οριστικό και αξιόπιστο σχέδιο εφαρμογής του νέου Ενιαίου Φόρου Ακινήτων.\nΘα πρέπει να αναφερθεί, όπως έχει ήδη επισημάνει η "Ν", ότι το τελευταίο σχέδιο που επεξεργάστηκαν οι αρμόδιες υπηρεσίες του υπουργείου Οικονομικών και παρουσιάστηκε στην τρόικα, προβλέπει πολλές "ταχύτητες" και κριτήρια, χωρίς αφορολόγητο όριο, πληθώρα συντελεστών, αλλά και φόρους που ξεκινούν από 1,8 ευρώ/τ.μ. και φτάνουν μέχρι και τα 30 ευρώ/τ.μ.\nΟ φόρος για τα αστικά ακίνητα θα ξεκινά από 1,8 ευρώ/τ.μ. και θα φτάνει μέχρι και 30 ευρώ/τ.μ., μέσω 33 κριτηρίων υπολογισμού του ΕΦΑ, που θα προκύπτουν από τα χαρακτηριστικά των ακινήτων, όπως: – η τιμή ζώνης, – ο όροφος ή το αν έχει πρόσοψη, – ο συντελεστής εμπορικότητας, – το αν είναι μισθωμένο, – η απόσταση από τη θάλασσα, – το αν βρίσκεται σε τουριστική περιοχή. Επισημαίνεται ότι αφορολόγητο όριο δεν θα ισχύει ούτε για τα φυσικά ούτε για τα νομικά πρόσωπα, ενώ θα υπάρξει πρόβλεψη για τις ευπαθείς ομάδες του πληθυσμού, όπως π.χ. οι άνεργοι, οι πολύτεκνοι κ.ά.\nΟ φόρος στα αγροτεμάχια των κατ’ επάγγελμα αγροτών θα διαμορφωθεί ως εξής: – 1 ευρώ/στρέμμα για τις καλλιεργήσιμες εκτάσεις, αλλά σε μειονεκτικές περιοχές της χώρας. – 2 ευρώ/στρέμμα για τις εκτάσεις που βρίσκονται στα ορεινά. – 3 ευρώ/ στρέμμα για εκτάσεις σε πεδινές περιοχές.\nΓια τα αγροτεμάχια που δεν είναι καλλιεργήσιμα και δεν ανήκουν σε αγρότες ο ΕΦΑ θα κυμαίνεται, με βάση και πάλι συγκεκριμένους συντελεστές υπολογισμού του, από 30, 40 ως και 50 ευρώ/στρέμμα.\nΓια τα ακίνητα των νομικών προσώπων κερδοσκοπικού χαρακτήρα, η κλίμακα φορολόγησης θα αποτελείται από τέσσερις συντελεστές: 0,1%, 0,2%, 0,3% και 0,6%.\nΑπό την άλλη πλευρά, η φορολογική μεταχείριση των ιδιοχρησιμοποιούμενων ακινήτων των επιχειρήσεων (κτίσματα ξενοδοχείων, γήπεδα κ.λπ.) καθώς και αυτών που εκμεταλλεύεται η Εκκλησία θα είναι ευνοϊκότερη, αφού εξετάζεται η εφαρμογή των χαμηλότερων συντελεστών.\nΣτόχος είναι να εισρεύσουν στα ταμεία του Δημοσίου 1,7 δισ. ευρώ από κτίσματα και εντός σχεδίου εκτάσεις, 500 εκατ. ευρώ από νομικά πρόσωπα και 800 εκατ. ευρώ από εκτός σχεδίου εκτάσεις.\nΕξαιρέσεις από ΕΕΤΑ\nΕως το τέλος Μαρτίου 2014 θα πρέπει να αποδοθεί από τη ΔΕΗ το ποσό του Εκτακτου Ειδικού Τέλους Ακινήτων, το οποίο θα εισπραχθεί εντός του προσεχούς Μαρτίου. Αυτό καθορίζεται με απόφαση (ΠΟΛ. 1174/11.7.2013) του γ.γ. Δημοσίων Εσόδων Χ. Θεοχάρη, στην οποία διευκρινίζεται επίσης ότι:\nΓια την απαλλαγή των κοινόχρηστων χώρων πολυκατοικιών, για τους οποίους δεν υπάρχει καταχώριση στη βάση πληροφοριών του Διαχειριστή Ελληνικού Δικτύου Διανομής Ηλεκτρικής Ενέργειας, ενώ η παροχή ρεύματος αφορά ηλεκτροδότηση κοινόχρηστου χώρου, απαιτείται βεβαίωση του δήμου στην οποία θα αναγράφεται ότι η παροχή αυτή αφορά κοινόχρηστους χώρους που απαλλάσσονται από το ΤΑΠ, συνοδευόμενη από φωτοαντίγραφο σύστασης οριζόντιας ιδιοκτησίας.\nΠροκειμένου για ανάπηρο απαιτείται βεβαίωση από τα Κέντρα Πιστοποίησης Αναπηρίας ή από τις Υγειονομικές Επιτροπές Στρατού για την πιστοποίηση και το ποσοστό αναπηρίας.


Παρασκευή 28 Οκτωβρίου 2016, το αεροσκάφος Boeing 767-323ER (reg. N345AN) American Airlines τυλίχτηκε στις φλόγες. Ετοιμαζόταν να απογειωθεί για πτήση AA383, διαδρομή από το Chiago στο Miami. Ενώ έτρεχε στη θέση απογείωσης για τον διάδρομο 28R, ξέσπασε φωτιά στη δεξιά πλευρά του αεροσκάφους.\nΤο Boeing 767-300ER American Airlines καίγεται\nΣύντομα, το αεροπλάνο εκκενώθηκε και οι μονάδες επέμβασης έφτασαν στο σημείο. Αν και επενέβη αρκετά γρήγορα, το αεροσκάφος υπέστη μεγάλες ζημιές. Κάηκε μεγάλο μέρος της δεξιάς πτέρυγας, αλλά και μέρος της ατράκτου. Σύμφωνα με τους ερευνητές, η φωτιά εκδηλώθηκε στη δεξιά μηχανή.\nΤελευταία πλάνα του # ΑΑ383 ματαιώνει την απογείωση στο Rwy 28R στο Chicago O'Hare. Όλοι οι επιβάτες και το πλήρωμα διέφυγαν. pic.twitter.com/WhgulUDUsW\n- Ειδοποιήσεις πτήσης ⚠ (@ FlightAlerts777) 29 Οκτωβρίου 2016\nΣτο πλοίο επέβαιναν 170 άτομα (161 επιβάτες και 9 μέλη πληρώματος). Κατά τη διάρκεια της εκκένωσης, 21 άνθρωποι τραυματίστηκαν ελαφρά. Δεν υπήρξαν θύματα.


συγγραφέας – EOE Books\nΔημοσιεύτηκε στισ 18/02/2020 18/05/2020\nΠΑΡΟΥΣΙΑΣΗ ΒΙΒΛΙΟΥ “ΑΠΟΜΟΝΩΣΗ”\nΗ 1η παρουσίαση του μυθιστορήματος Απομόνωση του νέου συγγραφέα Καμπάκη Κωνσταντίνου πραγματοποιήθηκε χθες 17 Φλεβάρη στο καφέ The Barrister. Πλήθος κόσμου παρευρέθηκε και άκουσε με ενδιαφέρον τους ομιλητές Σουζάνα Μπάκα, Μαρία Βαγιωνάκη, Ελπίδα Παπαδανιήλ, αλλά και τον ίδιο τον συγγραφέα να μιλούν για το βιβλίο! Η Απομόνωση είναι ένα μυθιστόρημα φαντασίας και τρόμου από το EOE Books και τον Ερευνητικό Οργανισμό Ελλήνων.\nΣυνεχίστε την ανάγνωση του “ΠΑΡΟΥΣΙΑΣΗ ΒΙΒΛΙΟΥ “ΑΠΟΜΟΝΩΣΗ””\nΔημοσιεύτηκε στισ 18/02/2020 04/03/2020\nΝΕΟΣ ΔΙΑΓΩΝΙΣΜΟΣ 18/02/2020 – 25/02/2020\nΝικήτρια του προηγούμενου διαγωνισμού μας είναι η Litsa Kali που κερδίζει το βιβλίο <<MOIXEIA>>.\nΨάχνουμε πάντα βιβλία που πηγαίνουν την γνώση ένα βήμα παραπέρα και έχουν σχέση με το σήμερα. Για την επόμενη εβδομάδα, προσφέρουμε, εντελώς δωρεάν, σε 3 νικητές το βιβλίο << Του χρόνου & της αρμονίας>>, ποιήματα της Κωνσταντίνας Αλαμπορίνου, εκδόσεις ΜΑΛΛΙΑΡΗΣ παιδεία, 2011\nΟ νικητής του διαγωνισμού θα αναδειχθεί μέσω κλήρωσης και θα ανακοινωθεί στο site μας.\nΔημοσιεύτηκε στισ 22/11/2019 04/03/2020\nΔημοσιεύτηκε στισ 15/09/2019 04/03/2020\nΔημοσιεύτηκε στισ 13/09/2019 04/03/2020\nΌσκαρ Ουάιλντ: 10 πράγματα που δεν ήξερες για τον μεγάλο συγγραφέα\n1. Σε παλαιότερη δημοσκόπηση είχε ανακηρυχθεί ως ο μεγαλύτερος ευφυολόγος της Βρετανίας αφήνοντας πίσω του τον Ουίνστον Τσόρτσιλ και τη Μάργκαρετ Θάτσερ.\n2. Τα λόγια του αποτελούσαν απόσταγμα εμπειριών και σοφίας, ενώ για πολλούς θεωρείται το ευφυές «παιδί» της αυτοπροβολής και του μοντερνισμού.\n3. Ο Όσκαρ Ουάιλντ γεννήθηκε στο Δουβλίνο, το δεύτερο από τα τρία παιδιά της Τζέην Φρανσέσκα Έλτζι και του Σερ Ουίλλιαμ Ουάιλντ . Η μητέρα του, υπέρμαχη της επανένωσης της Ιρλανδίας, έγραφε ποίηση για το επαναστατικό κίνημα των Young Irelanders, με το ψευδώνυμο Speranza (“ελπίδα” στα ιταλικά).\n4. Ο Όσκαρ Ουάιλντ κέρδισε υποτροφία για να σπουδάσει Κλασική Φιλολογία από το 1871 έως το 1874 στο Trinity College στο Δουβλίνο όπου συγκατοίκησε με τον αδελφό του Ουίλλυ.\nΤο Trinity, ένα από τα κορυφαία σχολεία στο είδος του, του παρείχε τα απαραίτητα εχέγγυα για να αναπτύξει το ταλέντο του και η συναναστροφή του με τον Τζων Μάχαφυ τού ενέπνευσε την αγάπη για την Αρχαία Ελληνική γραμματεία.\n5. Όσο σπούδαζε στο κολέγιο, συνεργάστηκαν στην συγγραφή του βιβλίου του Μάχαφυ κοινωνική ζωή στην Ελλάδα από τον Όμηρο μέχρι τον Μένανδρο (Social life in Greece from Homer to Menander, 1874).\n6. Στο κολέγιο δραστηριοποιείτο η «Φιλοσοφική Κοινωνία» του Πανεπιστημίου, μια ομάδα όπου φοιτητές μαζεύονταν και συζητούσαν ζητήματα τέχνης και φιλοσοφίας, η οποία ιδρύθηκε το 1683 από τον Ιρλανδό φιλόσοφο Ουίλλιαμ Μολυνό, γεγονός που την έκανε την παλαιότερη αντίστοιχη φοιτητική οργάνωση.\n7. Στο Trinity ο Ουάιλντ διέπρεψε ως μαθητής: στο πρώτο έτος ήταν πρώτος στην τάξη του, στο δεύτερο κέρδισε υποτροφία ύστερα από εξετάσεις ενώ στο τελευταίο έτος βραβεύτηκε με το «Χρυσό μετάλλιο του Μπέρκλεϋ», το υψηλότερο ακαδημαϊκό επίτευγμα στις ελληνικές σπουδές. Έδωσε εξετάσεις για υποτροφία στο Κολέγιο Magdalen του Πανεπιστημίου της Οξφόρδης, τις οποίες και πέρασε με άνεση.\n8. Το 1878 εγκαταστάθηκε μόνιμα στο Λονδίνο και τα χρόνια που θα ακολουθήσουν μέχρι το 1895 που ξεκινάνε οι δικαστικοί αγώνες και ο δημόσιος εξευτελισμός του, συνιστούν χρόνια ακμής, επιτυχίας και τεράστιας δόξας. Δίνει διαλέξεις στις ΗΠΑ, το Παρίσι, την Βρετανία και την Ιρλανδία, γράφει το μεγαλύτερο μέρος του έργου του και παντρεύεται την Constance Lloyd , με την οποία αποκτά δύο γιους.\n9. Ωστόσο, από την στιγμή που θα εμπλακεί το 1895 σε δίκη με τον Μαρκήσιο του Κουίνσμπερι όλη αυτή η δόξα της προηγούμενης περιόδου θα χαθεί. Ο Wilde κατηγορείται από τον τελευταίο(ο οποίος είναι μάλιστα και πατέρας του εραστή του) για ομοφυλοφιλία και έτσι αποφασίζει να τον μηνύσει για συκοφαντική δυσφήμιση. Αυτό όμως θα αποβεί μοιραίο λάθος αφού ο Μαρκήσιος αποδεικνύει τελικά με αδιάσειστα στοιχεία πως οι ισχυρισμοί του αληθεύουν και ο Wilde καταδικάζεται για δύο χρόνια σε καταναγκαστικά έργα.\n10. Οι άθλιες συνθήκες της φυλακής επιβαρύνουν την υγεία του και όταν τελικά αποφυλακίζεται αυτοεξορίστηκε στη Νορμανδία. Τρία χρόνια αργότερα, την 30η Νοεμβρίου του 1900 ,εντελώς εξαθλιωμένος τόσο σωματικά και ψυχολογικά όσο και οικονομικά πεθαίνει σε ένα ξενοδοχείο στο Παρίσι από μηνιγγίτιδα. Στην κηδεία του παρέστησαν μόνο δεκατέσσερα άτομα.\nΔημοσιεύτηκε στισ 28/08/2019 04/03/2020\nΗ Anne Perry σκότωσε την μητέρα της φίλης της.\nΣυνεχίστε την ανάγνωση του “ΗΞΕΡΕΣ ΟΤΙ”\nΔημοσιεύτηκε στισ 25/08/2019 04/03/2020\nΗ Charlotte Brontë εμπνεύστηκε από τα νεκρά αδέρφια της.\nΔημοσιεύτηκε στισ 23/08/2019 04/03/2020\nΗ Emily Dickinson δεν πέθανε, την “κάλεσαν πίσω”.


ΕΝΗΜΕΡΩΣΗ ΣΕ ΠΡΑΓΜΑΤΙΚΟ ΧΡΟΝΟ: Πέντε άτομα συνελήφθησαν από τη Διεύθυνση Εσωτερικών Υποθέσεων για πλαστογραφίες και απάτη εις βάρος του ΕΟΤ. Ανάμεσα στους συλληφθέντες είναι και ένας πρώην ειδικός σύμβουλος του Οργανισμού. Σε βάρος τους ασκήθηκαν ποινικές διώξεις για εγκληματική οργάνωση, απόπειρα απάτης από κοινού και πλαστογραφία με χρήση από κοινού. Τον πρώην ειδικό σύμβουλό του ΕΟΤ βαρύνει και η κατηγορία της υπεξαίρεσης. Οι συλληφθέντες επιχείρησαν να εξαργυρώσουν επιταγή ύψους 147.000 ευρώ, ως υποτιθέμενη οφειλή σε ξενοδοχείο στη Σύρο.